Kære deltager på Ord til Handling

Vi glæder os til for alvor at byde dig og en gruppe af dine kolleger velkommen den 21. september - til et to-årigt forløb, der er designet til at støtte dig i dit lederskab.

Vi skal have fokus på, hvordan du trives og lykkes, som mellemleder - og vi har i høj grad fokus på, hvordan du kan have gavn af det, at have et netværk af ligesindede at sparre med.

### Fokus på refleksion

Et andet centralt element, som vi har fokus på er refleksion - både selve det at reflektere og det at sætte tid af til refleksion. Den reflekterende praktiker er nemlig ofte en dygtig praktiker. Noget refleksion sker bedst sammen med andre - og noget andet sker bedst alene. På Ord til Handling har vi fokus på begge dele, og vi sætter løbende tid af til både den individuelle refleksion og den, der sker sammen med andre.

Til den individuelle refleksion skal du bruge en logbog. Du vælger selv dit format, som det passer dig bedst. Nogen skriver bedst i hånden i en notesbog - andre foretrækker sin bærbare eller noget helt andet.



**Forberedelse til 1. fællessamling**

*Etablér din logbog.* Find den skønneste notesbog og din bedste fyldepen eller opret et elektronisk dokument – eller hvad du *ved* vil fungere bedst for dig.

*Konkretisér dine forventninger.* Brug de første sider i din logbog til at konkretisere dine tanker om følgende 3 ting i relation til forløbet Ord til Handling:

1. Dine individuelle mål med forløbet - hvad vil du gerne have ud af de næste to år med fokus på netværk og din udvikling som mellemleder?
2. Din største ledelsesmæssige udfordring i skoleåret 2022/2023 og de spørgsmål, som for tiden optager dig som mellemleder
3. Mulige handlinger og aktioner, som dette kan give anledning til henover skoleåret

Gør dig nogle tanker – og notater – om hvilken betydning små lommer af tid til eftertanke kunne have for dig i din lederrolle. Hvis du allerede har en vane med dedikeret refleksionstid, så gør nogle noter om, hvilken betydning det har for dig.

**1. Fællessamling**

# Dagens tema: Netværksdannelse, psykologisk tryghed og aktionslæring

**Program**

*8.30: Ankomst og morgenmad*

9.00: **Velkomst og introduktion**

* Velkommen
* Dagens sang
* Om projektet fra Ord til handling

9.20: **Præsentation**

* Af de medvirkende
* Af deltagerne
* Af indhold og temaer

*10.00: Kaffepause*

10.15: **Ord til Handling – netværk i praksis**

* Hvad er et netværk?
* Fra kaffemøde til betydningsfuld arbejdsform
* Værdiskabelse gennem netværk
* Refleksion med afsæt i forberedelse til dagen

11.15: **Aktionslæring**

* Intro til aktionslæringstænkningen i Ord til Handling
* Refleksioner om refleksion
* Introduktion til logbog

*12.00: Frokost*

12.45: **Aktionslæring - fortsat**

* Evnen til at iagttage praksis
* At indsamle, læse og forstå data
* Aktioner i Ord til Handling

*13.45: Pause*

14.00: **Netværksmøder**

* Arbejdsformen i netværkene i Ord til handling
* Organisering og planlægning

15.15: **Opsamling og afrunding**

* Stilletid med egen logbog. Hvad tager jeg med tilbage til min egen skole/forvaltning?
* Samarbejdskontrakt og dialogkort
* Edderkop - evaluering
* Review af dagen

16.00: **Tak for i dag**